als_Latn dik_Latn nus_Latn
Ja pse të kuqtë ndryshuan qëndrimin pas takimit që
ekipi pati gjatë ditës së djeshme me presidentin Demi
Armand Halili
Orët e vona të pasdites së djeshme Partizani ka dalë kundër vendimit të klubit të Tiranës dhe Federatës Shqiptare të Futbollit, që kishin vendosur që takimi të luhej pas dy javësh, pra në datën 12 mars. Edhe pse në njoftimi zyrtar të klubit të Tiranës, thuhej qartë se ishte arritur akordi edhe me klubin e Partizanit që takimi të zhvillohej në “Qemal Stafa” në 12 mars, të kuqtë kanë ndryshuar qëndrimin gjatë ditës së djeshme. Fillimisht me një njoftim në faqen zyrtare në “Facebook”, është bërë me dije shtyrja e derbit, por njoftimi është fshirë vetëm një orë pasi ishte publikuar, për tu zëvendësuar nga një tjetër njoftim. “Klubi ju informon se nuk ka rënë dakord që Derbi i kryeqytetit Tirana – Partizani të zhvillohet në datën 12 Mars. Zyrtarisht Klubi i është drejtuar Sektorit të Garave pranë Federatës Shqiptare të Futbollit me një shkresë zyrtare ku i është kërkuar organit kompetent për mbarëvajtjen e kampionatit, që t’i përmbahet kalendarit të publikuar dhe zhvillimin e ndeshjes sipas datës së përcaktuar më parë, pra më 27 Shkurt dhe jo me 12 Mars”, lexohet në njoftimin e dytë të dalë dej rreth orës 19:00.
Takimi – Zyra e shtypit pranë klubit të kuq ka njoftuar edhe për një takim që është zhvilluar pasditen e djeshme mes skuadrës dhe presidentit Demi. “Në përfundim të seancës së sotme stërvitore e cila u zhvillua në stadiumin “Kamza” në orën 11:00, të kuqtë kanë zhvilluar një takim me drejtuesit, takim në të cilin ishte i pranishëm edhe presidenti i 15-të herë kampionëve të vendit Z. Gazment Demi. Kreu i Klubit ka dhënë mbështetjen maksimale skuadrës drejt objektivit të vetëm të klubit fitimin e titullit kampion”, thuhet në njoftimin zyrtar. Ndërkohë burime të besueshme pranë klubit bëjnë me dije se ka qenë pikërisht ky takim që ka vendosur që klubi të mos pranojë të luajë derbin me Tiranën pas dy javësh. Gjatë takimit është analizuar edhe fakti që Tirana kishte kërkuar në FSHF që derbi të shtyhej për në 12 mars në “Qemal Stafa”, por drejtuesit e kuq që ishin në takim janë shprehur se nuk ishte marrë më parë miratimi i tyre që një gjë e tillë të ndodhte. Presidenti Demi nga ana e tij ka pyetur futbollistët nëse kanë qenë gati për të luajtur takimin të premten ashtu siç ishte parashikuar dhe këta të fundit i janë përgjigjur pozitivisht atij. Kjo, ka bërë që klubi i kuq të mos pranojë shtyrjen e ndeshje të kërkuar nga Tirana, duke kërkuar që të respektohet kalendari i Federatës Shqiptare të Futbollit, e cila parashikonte që takimi të luhet të premten.
40
Minuta me përafërsi ka zgjatur takimi mes presidentit Demi me stafin teknik dhe lojtarët gjatë ditës së djeshme. Lojtarët e kuq kanë shprehur gatishmërinë e tyre për të luajtur derbin që ditën e premte.
als_Latn als_Latn ltz_Latn als_Latn als_Latn unk als_Latn